મંદિર-સન્મુખ માર્ગ પરથી જતાં આગળની જગ્યામાં નાનકડા બજારની હાટડીઓ મંડાઈ છે જેમાં પૂજા-પ્રસાદી, દેવમૂર્તિઓ, છબીઓ મોટા-નાના શંખલાઅને છીપલીઓ અને તેનાં પર કરેલાં સુંદર ચિત્રકામ, લક્કડ કામ અને કોડીનાં વિવિધ આકારથી નિર્માણ થયેલ મૂર્તિઓ પ્રદર્શિત કરી વેપાર કરાય છે. આ સુંદર માર્ગ મધ્યેથી પસાર થયાં બાદ વિશાળ મંદિર સંકુલનાં પ્રવેશદ્વાર સુધી આવતાં તો ૧૭૦ ફૂટ ઉંચું નવમાળનું પૂર્વ દ્વાર ધરાવતું મંદિર-શિખર દ્રશ્યમાન થાય ને હૃદયમાં પ્રસન્નતા છવાઈ જાય. દ્રવિડ શૈલીના નિર્માણનું ઉત્કૃષ્ટ સ્થાપત્ય આ મંદિરની ખાસિયત છે.